
	Izvješće o provedenom savjetovanju 

o 

Nacrtu Programa ublažavanja klimatskih promjena, prilagodbe klimatskim promjenama i zaštite ozonskog sloja Osječko-baranjske županije


	Vrsta dokumenta
	Nacrt Programa ublažavanja klimatskih promjena, prilagodbe klimatskim promjenama i zaštite ozonskog sloja Osječko-baranjske županije

	Datum dokumenta
	2. studenoga 2022. godine

	Razdoblje savjetovanja
	28. rujna  - 28. listopada 2022. godine

	Nositelj savjetovanja
	Upravni odjel za prostorno uređenje, graditeljstvo i zaštitu okoliša Osječko-baranjske županije.

	Način provođenja postupka savjetovanja
	Tijekom trajanja savjetovanja s javnošću Nacrt Programa bio je dostupan javnosti u razdoblju od 28. rujna 2022. do 28. listopada 2022. godine, na ovoj mrežnoj stranici Osječko-baranjske županije i u službenoj prostoriji Upravnog odjela za prostorno uređenje, graditeljstvo i zaštitu okoliša Osječko-baranjske županije, Europske avenije 11, Osijek, radnim danom od 7,30 do 15,30 sati. O izradi Programa javno je objavljena Informacija, kako je propisano člankom 14. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08.), a objavljena je zajedno s Nacrtom Programa na internetskoj stranici Županije u trajanju od najmanje 30 dana. Javnost je svoja mišljenja, prijedloge i primjedbe na Nacrt Programa mogla zaključno do 28. listopada 2022. godine upisati u knjigu primjedbi izloženu uz predmetni dokument na mjestu javnog uvida, upisati u Obrazac za sudjelovanje javnosti dostupan na ovoj stranici i dostaviti elektroničkom poštom na adresu: okolis@obz.hr ili redovnom poštom na adresu: Osječko-baranjska županija, Upravni odjel za prostorno uređenje, graditeljstvo i zaštitu okoliša, Europske avenije 11, Osijek.

	Svrha dokumenta
	Praćenje provedbe nacionalnih strateških i planskih dokumenata koji se odnose na klimatske promjene kao i obveza dostave podataka o mjerama prilagodbe klimatskim promjenama za potrebe izvješćivanja Europske komisije sukladno propisima za vođenje informacijskog sustava za klimatske promjene i zaštitu ozonskog sloja. Ovaj Program je sastavni dio programa zaštite okoliša za područje županije.

	Predstavnici zainteresirane javnosti koji su dostavili svoje primjedbe, komentare i prijedloge na predloženi Nacrt
	-

	Primjedbe, komentari i prijedlozi u odnosu na predloženi Nacrt
	Na predloženi Nacrt Programa ublažavanja klimatskih promjena, prilagodbe klimatskim promjenama i zaštite ozonskog sloja Osječko-baranjske županije nisu dostavljene primjedbe, komentari niti prijedlozi.

	Razlozi prihvaćanja/neprihvaćanja dostavljenih primjedbi, komentara i prijedloga na predloženi Nacrt
	-


